# data[].attributes.headline
Διάχυση Αποτελεσμάτων 

# data[].attributes.subject
Διάχυση Αποτελεσμάτων 

# data[].attributes.body
Παρουσίαση των δράσεων Erasmus+ ΚΑ121 έλαβε χώρα σε σχολεία ενηλίκων της Ισπανίας τα οποία φιλοξενήθηκαν απο το ΣΔΕ Μυτιλήνης απο τις 2 Μαρτίου εώς τις 9 Μαρτίου 2026 στις κτιριακές εγκαταστάσεις του σχολείου.

# data[].attributes.headline
Στο πλαίσιο του εκπαιδευτικού προγράμματος πραγματοποιήθηκε η απονομή Πιστοποιητικών Παρακολούθησης στους εκπαιδευτές μας.

# data[].attributes.subject
Στο πλαίσιο του εκπαιδευτικού προγράμματος πραγματοποιήθηκε η απονομή Πιστοποιητικών Παρακολούθησης στους εκπαιδευτές μας.

# data[].attributes.body
Στο πλαίσιο του εκπαιδευτικού προγράμματος πραγματοποιήθηκε η απονομή Πιστοποιητικών Παρακολούθησης, επισφραγίζοντας μια ουσιαστική μαθησιακή εμπειρία για τους συμμετέχοντες 👏📘. Παράλληλα, αξιοποιήθηκαν σύγχρονα ψηφιακά εργαλεία για την ταυτοποίηση και μελέτη μνημείων της Ρώμης, με τη χρήση του Google Lens 📱🔍. Μέσα από την εφαρμογή, οι εκπαιδευόμενοι εξερεύνησαν γνωστά τοπόσημα της Αιώνιας Πόλης, αντλώντας πληροφορίες για την ιστορία και τη σημασία τους χωρίς τη βοήθεια ξεναγού 🏛️🧠.

# data[].attributes.attachment_link.title
Σχολείο Δεύτερης Ευκαιρίας Μυτιλήνης (1)

# data[].attributes.headline
Επίσκεψη στο IIS Domizia Lucilla - Federico Delpino

# data[].attributes.subject
Επίσκεψη στο IIS Domizia Lucilla - Federico Delpino

# data[].attributes.body
Την πέμπτη ημέρα επισκεφθήκαμε το σχολείο IIS Domizia Lucilla - Federico Delpino, ένα επαγγελματικό σχολείο αγροτικής εκπαίδευσης (agriculture & vet school), όπου φοιτούν μαθητές

ηλικίας περίπου 14 έως 19 ετών. Κατά την άφιξή μας μάς υποδέχτηκαν θερμά μαθητές και καθηγητές, οι οποίοι είχαν οργανώσει μια ολοκληρωμένη ξενάγηση στους χώρους του σχολείου,

παρουσιάζοντάς μας τις δραστηριότητες και το εκπαιδευτικό τους έργο.

Κατά τη διάρκεια της επίσκεψης περιηγηθήκαμε στους εξωτερικούς χώρους καλλιέργειας, όπου

είδαμε αμπελώνες, ελαιώνες και θερμοκήπια. Οι μαθητές μάς εξήγησαν τις βασικές καλλιεργητικές πρακτικές που εφαρμόζουν, καθώς και τον τρόπο με τον οποίο συνδυάζουν τη θεωρητική γνώση με την πρακτική εκπαίδευση. Είχαμε την ευκαιρία να γνωρίσουμε διαφορετικά

είδη φυτών και να μάθουμε για τις ανάγκες τους, τις εποχικές καλλιέργειες και τις μεθόδους φροντίδας τους.

Ιδιαίτερο ενδιαφέρον παρουσίασαν οι νέες τεχνικές καλλιέργειας που εφαρμόζονται στο σχολείο, όπως συστήματα καλλιέργειας χωρίς χώμα, βασισμένα αποκλειστικά στο νερό (υδροπονία). Οι

εκπαιδευτικοί μάς εξήγησαν ότι οι μαθητές μελετούν σύγχρονες και πιο βιώσιμες μεθόδους παραγωγής, με στόχο την προσαρμογή της γεωργίας στις προκλήσεις της κλιματικής αλλαγής

και την ενίσχυση της sustainability στη γεωργική πρακτική.

Στη συνέχεια επισκεφθήκαμε ένα ειδικά διαμορφωμένο θερμοκήπιο που απευθύνεται σε μαθητές με ειδικές εκπαιδευτικές ανάγκες. Ο χώρος αυτός ήταν σχεδιασμένος ως χώρος

αισθητηριακής εμπειρίας, με φυτά, χρώματα και υλικά που ενισχύουν την επαφή με τη φύση και συμβάλλουν στη μάθηση μέσα από τις αισθήσεις. Εκεί γνωρίσαμε τον μαθητή Εμανουέλ, ο

οποίος μας παρουσίασε με ενθουσιασμό τα φυτά και τον χώρο που ο ίδιος είχε διαμορφώσει, δείχνοντάς μας πώς συμμετέχει ενεργά στις δραστηριότητες του σχολείου.

Η επίσκεψη ανέδειξε τον σημαντικό ρόλο της πρακτικής μάθησης και της βιωματικής εκπαίδευσης, καθώς οι μαθητές συμμετέχουν καθημερινά σε πραγματικές εργασίες καλλιέργειας

και φροντίδας των φυτών.

Η ημέρα αυτή αποτέλεσε μια πολύ ενδιαφέρουσα εμπειρία, καθώς είδαμε πώς η αγροτική εκπαίδευση μπορεί να συνδεθεί με τις σύγχρονες περιβαλλοντικές προκλήσεις και να

προετοιμάσει τους νέους για πιο βιώσιμες πρακτικές στο μέλλον.

# data[].attributes.headline
Επίσκεψη στο Europa Experience – David Sassoli στη Ρώμη

# data[].attributes.subject
Επίσκεψη στο Europa Experience – David Sassoli στη Ρώμη

# data[].attributes.body
Η τέταρτη ημέρα περιλάμβανε επίσκεψη στο Europa Experience – David Sassoli στη Ρώμη, έναν διαδραστικό χώρο ενημέρωσης αφιερωμένο στην Ευρωπαϊκή Ένωση και στη λειτουργία

των ευρωπαϊκών θεσμών. Ο χώρος αυτός έχει στόχο να φέρει τους πολίτες πιο κοντά στην Ευρώπη, παρουσιάζοντας με απλό και κατανοητό τρόπο πώς λαμβάνονται οι αποφάσεις και

πώς επηρεάζουν την καθημερινή ζωή των Ευρωπαίων πολιτών.Αρχικά πραγματοποιήθηκε μια σύντομη ενημέρωση σχετικά με τον ρόλο του Ευρωπαϊκού Κοινοβουλίου, τη συνεργασία μεταξύ των κρατών-μελών και τη σημασία της συμμετοχής των πολιτών στις ευρωπαϊκές διαδικασίες. Η παρουσίαση έγινε με τρόπο προσιτό και κατανοητό, δίνοντας έμφαση σε παραδείγματα από την καθημερινότητα.

Στη συνέχεια συμμετείχαμε σε διαδραστικά quiz με ερωτήσεις, τα οποία βοήθησαν στην καλύτερη κατανόηση των πληροφοριών μέσα από έναν πιο ευχάριστο και συμμετοχικό τρόπο

μάθησης. Μέσα από τις δραστηριότητες αυτές ενισχύθηκε η συνεργασία και η ενεργή συμμετοχή όλων.

Ακολούθησε η εξερεύνηση του εκθεσιακού χώρου, όπου παρακολουθήσαμε διαδραστικά βίντεο

και ψηφιακές παρουσιάσεις με πληροφορίες από διαφορετικές περιοχές της Ευρώπης. Ιδιαίτερο ενδιαφέρον είχαν οι εφαρμογές εικονικής πραγματικότητας και τα τρισδιάστατα οπτικοακουστικά μέσα, που επέτρεπαν στους επισκέπτες να «ταξιδεύουν» εικονικά σε διάφορα σημεία της Ευρώπης και να γνωρίζουν σημαντικά γεγονότα, πολιτιστικά στοιχεία και ευρωπαϊκές πολιτικές με έναν πιο βιωματικό τρόπο.

Η επίσκεψη αποτέλεσε μια πολύτιμη εμπειρία μάθησης, καθώς συνδύασε την ενημέρωση με τη χρήση σύγχρονων τεχνολογιών, δείχνοντας πώς η εκπαίδευση μπορεί να γίνει πιο

κατανοητή και ελκυστική μέσα από διαδραστικά εργαλεία και συμμετοχικές δραστηριότητες.

# data[].attributes.headline
Παρακολούθηση εργασίας σε μάθημα Ιταλικών στο CPIA3 ROME

# data[].attributes.subject
Παρακολούθηση εργασίας σε μάθημα Ιταλικών στο CPIA3 ROME

# data[].attributes.body
Την τρίτη ημέρα επισκεφθήκαμε το σχολείο CPIA στη Via al Sesto Miglio. Το πρωί μπήκαμε σε

τάξεις μαθημάτων ιταλικής και αγγλικής γλώσσας, όπου είχαμε την ευκαιρία να

παρακολουθήσουμε από κοντά τον τρόπο διδασκαλίας και τις μαθησιακές τεχνικές που

εφαρμόζονται στην εκπαίδευση ενηλίκων.

Οι εκπαιδευτικοί χρησιμοποιούσαν σύγχρονες και διαδραστικές μεθόδους μάθησης, όπως

βίντεο, διαδραστικούς πίνακες και ψηφιακές δραστηριότητες, που βοηθούσαν τους μαθητές να

συμμετέχουν ενεργά στο μάθημα. Ιδιαίτερη έμφαση δινόταν στην επανάληψη ερωτήσεων και

στη συμμετοχή μέσω ερωτήσεων, μικρών quiz και συζητήσεων που βασίζονταν στις

προσωπικές εμπειρίες των μαθητών. Με αυτόν τον τρόπο οι μαθητές ένιωθαν πιο άνετα να

εκφραστούν και να χρησιμοποιήσουν τη γλώσσα στην πράξη, κάτι ιδιαίτερα σημαντικό για

ενήλικες εκπαιδευόμενους.

Παρατηρήσαμε ότι η διδασκαλία δεν ήταν μόνο θεωρητική, αλλά συνδεόταν με πραγματικές

καταστάσεις της καθημερινής ζωής, όπως η εργασία, η επικοινωνία και η κοινωνική ένταξη. Οι

καθηγητές ενθάρρυναν τη συνεργασία μεταξύ των μαθητών και δημιουργούσαν ένα

υποστηρικτικό περιβάλλον μάθησης, όπου όλοι μπορούσαν να συμμετέχουν ανεξάρτητα από το

επίπεδο γνώσεων τους.Κατά τη διάρκεια της ημέρας γνωρίσαμε μαθητές από πολλές

διαφορετικές χώρες, όπως τη Νότια Αφρική, την Ιαπωνία, τη Σενεγάλη, χώρες της Νότιας

Αμερικής και της Ασίας, γεγονός που ανέδειξε τον πολυπολιτισμικό χαρακτήρα του σχολείου και

τον σημαντικό ρόλο που έχει στην κοινωνική ένταξη των ενηλίκων.

Οι εκπαιδευτικοί και οι μαθητές μάς παρουσίασαν επίσης ένα εκπαιδευτικό project με τίτλο

“Allarme Terra- emergenze ambientali e soluzioni per un futuro sostenibile”, στο οποίο οι

μαθητές μελέτησαν περιβαλλοντικά προβλήματα από τις χώρες προέλευσής τους, όπως

ρύπανση, αποψίλωση δασών, έλλειψη νερού και διαχείριση αποβλήτων. Το πρόγραμμα

βασίστηκε στη συνεργατική μάθηση, στη χρήση ψηφιακών εργαλείων και σε μεθόδους STEM,

ενθαρρύνοντας τους μαθητές να συνδέσουν τη γνώση με πραγματικά παγκόσμια ζητήματα και

να προτείνουν βιώσιμες λύσεις . Παρουσιάστηκε επίσης μια ακόμη εργασία που είχαν ετοιμάσει

οι ίδιοι οι μαθητές του σχολείου, η οποία περιλάμβανε μικρά βίντεο όπου μιλούσαν για τη ζωή

τους στην Ιταλία. Μέσα από αυτά περιέγραφαν τι τους αρέσει περισσότερο στη χώρα και

ιδιαίτερα στη Ρώμη, καθώς και τι τους έκανε μεγαλύτερη εντύπωση από τη στιγμή που

εγκαταστάθηκαν εδώ. Η δραστηριότητα αυτή έδωσε στους μαθητές την ευκαιρία να εκφραστούν

προσωπικά, να εξασκήσουν τη γλώσσα μέσα από πραγματικές εμπειρίες και να μοιραστούν

στοιχεία της καθημερινότητάς τους, ενισχύοντας παράλληλα το αίσθημα συμμετοχής και

επικοινωνίας μέσα στην τάξη.

Τέλος, περάσαμε χρόνο μαζί με καθηγητές και μαθητές συζητώντας και παρακολουθώντας τον

τρόπο διδασκαλίας τους στην πράξη. Η εμπειρία αυτή μας επέτρεψε να κατανοήσουμε καλύτερα

πώς η εκπαίδευση ενηλίκων στην Ιταλία βασίζεται στη συμμετοχή, στη συνεργασία και στον

σεβασμό της διαφορετικότητας, δημιουργώντας ένα μαθησιακό περιβάλλον ανοιχτό και

υποστηρικτικό για όλους.

# data[].attributes.headline
Πολιτιστική επίσκεψη και περιγραφή μνημείων απο την Ιστορικό - Αρχιτέκτονα εκπαιδευτικό του CPIA3 ROME Marina Campagna

# data[].attributes.subject
Πολιτιστική επίσκεψη και περιγραφή μνημείων απο την Ιστορικό - Αρχιτέκτονα εκπαιδευτικό του CPIA3 ROME Marina Campagna

# data[].attributes.body
Η δεύτερη ημέρα ήταν αφιερωμένη σε μια πολιτιστική περιήγηση στο ιστορικό κέντρο της Ρώμης μαζί με την κα Marina, καθηγήτρια Ιστορίας της Τέχνης από το σχολείο CPIA 3 (Corso Vittorio Emanuele II). Για περίπου πέντε ώρες περπατήσαμε στην πόλη και γνωρίσαμε σημαντικά κτίρια, πλατείες και μνημεία, μέσα από έναν τρόπο μάθησης πιο βιωματικό και άμεσο. Κατά τη διάρκεια της διαδρομής είδαμε πολλά ιστορικά παλάτσο, τα οποία παλαιότερα ήταν κατοικίες ευγενών οικογενειών και σήμερα λειτουργούν συχνά ως μουσεία ή δημόσια κτίρια.

Μέσα από αυτά καταλάβαμε πώς η Ρώμη διατηρεί την ιστορία της ζωντανή, χρησιμοποιώντας παλιά κτίρια για σύγχρονες ανάγκες. Η ιταλική αρχιτεκτονική συνδυάζει διαφορετικές εποχές, από την αρχαία Ρώμη μέχρι την Αναγέννηση και το Μπαρόκ, κάτι που φαίνεται έντονα περπατώντας στους δρόμους της πόλης.

Μία από τις βασικές στάσεις μας ήταν η Piazza Navona, η οποία βρίσκεται στο σημείο όπου παλιά υπήρχε το στάδιο του αυτοκράτορα Δομιτιανού. Εκεί είδαμε το γνωστό Σιντριβάνι τωνΤεσσάρων Ποταμών, έργο του Bernini, που κατασκευάστηκε μετά από εντολή του Πάπα Ιννοκέντιου Ι ́. Τα αγάλματα συμβολίζουν τέσσερις μεγάλους ποταμούς και τις ηπείρους που

ήταν γνωστές εκείνη την εποχή. Η καθηγήτρια μάς έκανε να συμμετέχουμε ενεργά, ζητώντας μας να μαντέψουμε ποιος ποταμός αντιστοιχεί σε κάθε άγαλμα, κάτι που έκανε την ξενάγηση

πιο ενδιαφέρουσα και ευχάριστη.Κατά τη διαδρομή είδαμε αρκετούς οβελίσκους με αιγυπτιακά σύμβολα και ιερογλυφικά, οι οποίοι μεταφέρθηκαν στη Ρώμη την περίοδο της Ρωμαϊκής Αυτοκρατορίας. Παρατηρήσαμε επίσης ότι σε πολλές γωνιές της πόλης υπάρχουν πηγές και

συντριβάνια, τα οποία συνδέονται με την παλιά παράδοση των υδραγωγείων και τη σημασία του νερού για τη ζωή της πόλης.

Επισκεφθήκαμε σημαντικά σημεία όπως το πρώτο πανεπιστήμιο της Ρώμης, τη Sapienza, όπου βρίσκεται και η εντυπωσιακή εκκλησία Sant’Ivo alla Sapienza, έργο του αρχιτέκτονα Borromini,

γνωστή για τον ιδιαίτερο θόλο και την πρωτότυπη γεωμετρική της μορφή. Στη συνέχεια περάσαμε από το ιταλικό Κοινοβούλιο, το οποίο στεγάζεται στο Palazzo Montecitorio. Το κτίριο σχεδιάστηκε αρχικά από τον Gian Lorenzo Bernini και αργότερα ολοκληρώθηκε και

τροποποιήθηκε από τον Carlo Fontana. Μπροστά του βρίσκεται ένας αιγυπτιακός οβελίσκος με ιερογλυφικά, που μεταφέρθηκε στη Ρώμη κατά τη ρωμαϊκή εποχή και σήμερα λειτουργεί ως

ιστορικό σύμβολο της σύνδεσης της πόλης με τους αρχαίους πολιτισμούς της Μεσογείου.

Η καθηγήτρια μάς εξήγησε επίσης ότι στη δεξιά πλευρά της πρόσοψης τα παράθυρα φαίνονται ελαφρώς «ανολοκλήρωτα», μια αρχιτεκτονική επιλογή που συμβολίζει την ιδέα ότι τίποτα δεν είναι απόλυτα τέλειο ούτε η αρχιτεκτονική ούτε η ίδια η ανθρώπινη ζωή.

Συνεχίσαμε προς το Δημαρχείο, ενώ μάθαμε και για κτίρια που παλαιότερα φιλοξενούσαν ορφανά και φτωχούς, δείχνοντας ότι η αρχιτεκτονική είχε και κοινωνικό ρόλο. Πολλές από τις

εκκλησίες που συναντήσαμε φιλοξενούν έργα σπουδαίων καλλιτεχνών της ιστορίας της τέχνης, όπως ο Caravaggio, γνωστός για τον έντονο ρεαλισμό και τη χρήση φωτός και σκιάς, ο Raphael

(Ραφαήλ), ο οποίος επηρέασε βαθιά την Αναγέννηση, καθώς και έργα καλλιτεχνών όπως ο

Bernini που, πέρα από γλύπτης και αρχιτέκτονας, συνέβαλε και στη συνολική καλλιτεχνική διαμόρφωση πολλών εκκλησιαστικών χώρων. Η κα Marina μας εξήγησε πώς η τέχνη, η θρησκεία και η καθημερινή ζωή ήταν στενά συνδεδεμένες στη Ρώμη. Ιδιαίτερη αναφορά έγινε και σε μια εκκλησία αφιερωμένη στην Παναγία, η οποία σύμφωνα με την παράδοση χτίστηκε σε

χώρο που παλαιότερα ήταν στάβλος, μετά από ένα θαυμαστό γεγονός. Στη συνέχεια είδαμε και το Πάνθεον, ένα από τα πιο εντυπωσιακά μνημεία της αρχαίας Ρώμης,

γνωστό για τον μεγάλο θόλο του και το άνοιγμα στην οροφή που επιτρέπει στο φως να μπαίνει στο εσωτερικό. Μέσα από την επίσκεψη καταλάβαμε πόσο προχωρημένη ήταν η ρωμαϊκή

αρχιτεκτονική για την εποχή της.

Στη συνέχεια κατευθυνθήκαμε προς την Piazza Venezia, όπου βρίσκεται το κτίριο από το οποίο ο Μουσολίνι εκφωνούσε τους λόγους του, καθώς και το κτίριο όπου έζησε η μητέρα του

Ναπολέοντα, το οποίο σήμερα λειτουργεί ως μουσείο. Εκεί δεσπόζει και το μνημείο του βασιλιά Βίκτωρα Εμμανουήλ Β ́, ενώ πίσω του βρίσκεται η πλατεία του Καπιτωλίου, σχεδιασμένη από

τον Μιχαήλ Άγγελο, όπου στεγάζεται και το Δημαρχείο με θέα προς τη Ρωμαϊκή Αγορά.

Η κα Marina εξηγούσε τα πάντα με απλό και κατανοητό τρόπο, δείχνοντας πόσο αγαπά τη δουλειά της. Χρησιμοποιούσε χιούμορ, ερωτήσεις και παραδείγματα, κάνοντας συχνά παραλληλισμούς με την αρχαία Ελλάδα, ώστε να κατανοούμε καλύτερα τη σύνδεση των δύο

πολιτισμών. Με αυτόν τον τρόπο κρατούσε συνεχώς το ενδιαφέρον μας και έκανε τη μάθηση πιο ζωντανή. Σε ένα σημείο της διαδρομής μάς έδειξε και ένα φυτό που υπήρχε στον δρόμο και στη

συνέχεια μας ζήτησε να το παρατηρούμε ξανά καθώς προχωρούσαμε, αφού το ίδιο μοτίβο εμφανιζόταν διακοσμητικά σε κίονες και γλυπτά. Έτσι καταλάβαμε πώς στοιχεία της φύσηςχρησιμοποιούνταν ως έμπνευση στην αρχιτεκτονική και τη γλυπτική, κάτι που έκανε την

παρατήρηση της πόλης πιο συνειδητή και ενδιαφέρουσα.

Η ημέρα αυτή μας έδειξε ότι η πόλη μπορεί να λειτουργήσει ως χώρος μάθησης, όπου η ιστορία, η τέχνη και η καθημερινή ζωή συνδέονται άμεσα και γίνονται πιο εύκολα κατανοητές μέσα από

την εμπειρία.

# data[].attributes.headline
Ενημέρωση του Ιταλικού συστήματος εκπαίδευσης ενηλίκων απο το CPIA3 ROME

# data[].attributes.subject
Ενημέρωση του Ιταλικού συστήματος εκπαίδευσης ενηλίκων απο το CPIA3 ROME

# data[].attributes.body
Η πρώτη ημέρα του προγράμματος ξεκίνησε το πρωί με πολιτιστικές επισκέψεις στο ιστορικό κέντρο της Ρώμης. Πρώτος μας σταθμός ήταν το γνωστό συντριβάνι Fontana di Trevi, ένα από τα πιο χαρακτηριστικά σημεία της πόλης και σημαντικό παράδειγμα μπαρόκ αρχιτεκτονικής.

Στη συνέχεια επισκεφθήκαμε διάφορες εκκλησίες στο κέντρο της πόλης, όπου παρατηρήσαμε διαφορετικά αρχιτεκτονικά στυλ και έργα τέχνης. Μεταξύ αυτών είδαμε τη San Luigi dei Francesi, γνωστή για έργα του Caravaggio, τη Sant’Ignazio di Loyola με την ιδιαίτερη διακόσμηση της

οροφής, καθώς και τη Santa Maria sopra Minerva, μία από τις λίγες γοτθικές εκκλησίες της Ρώμης.

Έπειτα κατευθυνθήκαμε προς τον ποταμό Τίβερη, έναν από τους βασικούς άξονες της πόλης.

Στη διαδρομή είδαμε το Δικαστικό Μέγαρο (Palazzo di Giustizia), ένα επιβλητικό κτίριο της νεότερης περιόδου, καθώς και το Κάστρο του Αγγέλου (Castel Sant’Angelo), που αρχικά χτίστηκε ως μαυσωλείο του αυτοκράτορα Αδριανού και αργότερα χρησιμοποιήθηκε ως φρούριο.

Ιδιαίτερη εντύπωση μας έκανε η γέφυρα μπροστά από το κάστρο, διακοσμημένη με αγάλματα

αγγέλων.

Το μεσημέρι επισκεφθήκαμε το σχολείο CPIA, όπου έγινε αναλυτική παρουσίαση σχετικά με τη λειτουργία της εκπαίδευσης ενηλίκων στην Ιταλία. Μάθαμε ότι τα σχολεία CPIA απευθύνονται σε ενήλικες διαφορετικών ηλικιών και εθνικοτήτων, προσφέροντας ευκαιρίες εκπαίδευσης σε άτομα που είτε δεν ολοκλήρωσαν τη βασική εκπαίδευση είτε επιθυμούν να αποκτήσουν νέες γνώσεις και δεξιότητες, όπως εκμάθηση της ιταλικής γλώσσας, βασικές ψηφιακές δεξιότητες και γενική εκπαίδευση, ώστε να μπορέσουν να αποκτήσουν αναγνωρισμένο τίτλο σπουδών, να βρουν ευκολότερα εργασία ή να προχωρήσουν στη διαδικασία απόκτησης της ιταλικής υπηκοότητας.

Ακολούθησε ξενάγηση στους χώρους του σχολείου και στη συνέχεια παρακολουθήσαμε μαθήματα μέσα στις τάξεις. Κατά την παρακολούθηση είχαμε την ευκαιρία να δούμε στην πράξη τις εκπαιδευτικές τεχνικές που εφαρμόζονται στην εκπαίδευση ενηλίκων. Οι εκπαιδευτικοί

χρησιμοποιούσαν διαδραστικές μεθόδους, ενθαρρύνοντας τη συζήτηση και τη συμμετοχή όλων

των εκπαιδευομένων, ενώ το μάθημα βασιζόταν και σε πραγματικά παραδείγματα από την

καθημερινή ζωή των μαθητών.

# data[].attributes.headline
Μετά από μια μικρή καθυστέρηση λόγω των έντονων ανέμων καταφέραμε να φτάσουμε στην Ρώμη στην ωρα μας, γεμάτοι ενέργεια για να εξερευνήσουμε αυτήν την όμορφη και αιωνία πόλη! 

# data[].attributes.subject
Μετά από μια μικρή καθυστέρηση λόγω των έντονων ανέμων καταφέραμε να φτάσουμε στην Ρώμη στην ωρα μας, γεμάτοι ενέργεια για να εξερευνήσουμε αυτήν την όμορφη και αιωνία πόλη! 

# data[].attributes.headline
Βρεθήκαμε στο αεροδρόμιο στις 11 το πρωί για μία πρώτη ενημερώση για το ταξίδι μας

# data[].attributes.subject
Βρεθήκαμε στο αεροδρόμιο στις 11 το πρωί για μία πρώτη ενημερώση για το ταξίδι μας